WAHED INVEST MALAYSIA-Penasihat Digital Shariah

Pernah tak dengar tentang wahed invest Malaysia?? Apa kelebihan wahed invest ni?? Apa keistimewaan platform ini dan bagaimana  nak mulakan pelaburan dengan platfrom ini?

Wahed Invest memilih Malaysia sebagai hab serantau

Kini
pelaburan patuh shariah semakin mudah
 dengan adanya Wahed Invest!

Platform
pelaburan digital Islam pertama di Malaysia
 ini telah dilancarkan pada 29 Oktober 2019 yang lalu.

Ia merupakan syarikat pelaburan patuh shariah yang berpangkalan di Amerika Syarikat (AS) dan mahu menjadikan Malaysia sebagai
hab serantau
.

Pilihan ini berdasarkan kewangan Islam yang kukuh di negara ini dan pasaran modal Islam yang berdaya saing.

Ia boleh didapati dengan memuat turun melalui aplikasi PlayStore dan Apple Store di peranti anda.

Tahukah anda, ia
telah mendapat kelulusan dari Suruhanjaya Sekuriti Malaysia,
 sebuah badan yang berautoriti dalam mengawal selia pelaburan di Malaysia.

Keistimewaan platform ini

Menariknya, anda hanya perlu menjawab  8 soalan yang diberi untuk mendapatkan cadangan portfolio pelaburan oleh Wahed. Ini adalah kelebihan wahed invest.

Berikut merupakan sebab mengapa anda perlu memilih platform ini sebagai penasihat pelaburan anda:

1.Proses pembukaan akaun hanya mengambil masa beberapa minit

2. Pelaburan bermula serendah RM100 tanpa tempoh berkunci

3. Mempelbagaikan portfolio pelaburan merentasi syarikat dan negara

4. Pemantauan dalam memastikan pelaburan patuh shariah oleh Bursa Saham Sekuriti, Pihak Berkuasa Perlakuan Kewangan, Pihak Berkuasa Pasaran Modal Arab Saudi dan Bank Pusat Bahrain.

5. Dipercayai oleh 10,000 pengguna di seluruh dunia

6. Cadangan portfolio untuk pengguna (berdasarkan 8 soalan)

7. Penyata zakat dikeluarkan pada akhir tahun menerusi pendapatan yang diraih daripada pihak yang melabur.

8. Portfolio yang dicadangkan adalah berdasarkan toleransi pelabur terhadap risiko

Bagaimana mahu memulakan pelaburan dengan platform ini?

Berikut merupakan langkah-langkah untuk memulakan:

PERTAMA: Download aplikasi Wahed Invest di Playstore atau Apple store di peranti anda

KEDUA: Buka akaun dengan Wahed Invest

KETIGA: Jawab 8 soalan ringkas

KEEMPAT: Cadangan portfolio oleh Wahed Invest

KELIMA: Lengkapkan pendaftaran bagi deposit

KEENAM: Membuat deposi
t serendah RM100

Wahed Invest sahaja robot penasihat yang Shariah
di Malaysia

Seiring dengan kepesatan dan perkembangan teknologi global, industri kewangan juga turut bangkit dalam membangunkan teknologinya tersendiri.

Kini, Malaysia sudah mempunyai 3 robot penasihat yang berlesen dan dikawal selia iaitu StashAway, My THEO dan Wahed.

Tetapi hanya satu sahaja yang patuh Shariah iaitu Wahed Invest.

Pilihan portfolio pelaburan Wahed Invest termasuk kategori emas, sukuk, saham domestik dan AS.

Ia membolehkan rakyat Malaysia untuk melabur kepada pelbagai akses portfolio yang berstatus patuh Shariah. Kerana ia merupkan platform pelaburan digital Islam.

Terbaru, Wahed Invest,  telah membuat
kerjasama strategi
 dengan Bank Muamalat Malaysia Sdn Bhd.

Berdasarkan kerjasama tersebut, Bank Muamalat menyasarkan penambahan sebanyak RM 100 juta menjelang 2020 untuk meraih dana tambahan aset di bawah pengurusannya (AUM).

Pelaburan Wahed Invest

Wahed Invest tidak sama seperti pelaburan dalam
ASB
.

Seperti yang kita ketahui, harga ASB adalah tetap dimana harga seunitnya bersamaan dengan RM1.

Tetapi tidak untuk Wahed Invest dimana harganya berubah-ubah mengikut keadaan pasaran modal.

Dalam kata yang lain, ada naik dan turun.

Sebelum kewujudan robot penasihat digital, pelabur perlu mendapatkan nasihat daripada golongan professional.

Jika sebelum ini, anda perlu mendapatkan khidmat nasihat daripada
professional
 dalam urusan pelaburan.

Jadi, dengan berkembangnya teknologi dalam bidang kewangan, penasihat digital direka untuk memudahkan lagi orang ramai mendapatkan khidmat nasihat dalam urusan pelaburan.

Anda hanya perlu daftar akaun secara atas talian, deposit duit ke dalam akaun, dan akhirnya monitor pelaburan.

Jika dibandingkan sekiranya anda mendapatkan khidmat nasihat professional, perbincangan tidak mungkin akan habis dalam masa satu jam sahaja.

Ianya adalah proses agak panjang yang makan berhari-hari, dimana anda perlu membuat temu janji dengan penasihat terlebih dahulu.

Sekiranya anda ingin mencuba melabur menggunakan platfom ini boleh rujuk macam mana melabur serendah rm100 .

Kesimpulan

Industri kewangan Islam digalakkan untuk memanfaatkan potensi yang ada dalam teknologi kewangan
(Fintech)
 bagi  merancakkan lagi daya saing antara pasaran.

Industri perlu cakna dengan kepesatan arus perkembangan teknologi dengan melahirkan lebih ramai lagi bakat-bakat yang akan membentuk masa hadapan.

Anda newbie dalam saham?

Nak belajar tentang saham? Nak tahu lebih lanjut?

Tapi tak tahu nak mula dari mana?

Jangan risau download
ebook PERCUMA Mahersaham
 sekarang juga !

Jika anda nak belajar teknik ‘copy & trade’ menggunakan platform
Bursa Marketplace
, boleh ke
sini
.


Waktu Dagangan Pasaran US

Perbezaan timezone antara negara Malaysia dan Amerika Syarikat menyebabkan waktu dagangan mereka tidak sama dengan kita. Ini merupakan antara perbezaan yang ada diantara pasaran Malaysia dan pasaran Amerika Syarikat atau United States of America (US). Jadi, pasaran disana buka pada pukul berapa?

Pasaran US

Secara umumnya, pasaran di US mempunyai 3 pembahagian. Pre-market, Regular Trading Hours dan Post Market.

Pre-Market
Regular Trading Hours
Post-Market
4:00am – 9:30am
9:30am – 4:00pm
4:00pm – 8:00pm
Waktu di US

Namun, masa di atas ialah masa di Amerika Syarikat. Kita yang ingin berdagang pasaran US ketika berada di Malaysia pula bagaimana?

Perbezaan antara timezone kita dan mereka ialah 12 jam. Kita lebih cepat 12 jam berbanding mereka. Jadi, jadual di bawah ialah waktu dagangan  pasaran US di Malaysia.

Pre-Market
Regular Trading Hours
Post-Market
4:00pm – 9:30pm
9:30pm – 4:00am
4:00am – 8:00am
Pasaran US mengikut waktu di Malaysia

Apa pula maksud Pre-Market, Regular Trading Hours dan Post-Market

Pre-Market : Sebelum pasaran dibuka

Regular Trading Hours : Masa dagangan berlaku

Post-Market : Selepas pasaran dibuka

Ketika Pre-Market dan Post-Market, kita hanya boleh membuat pesanan (order buy and sell) tetapi transaksi hanya akan ‘matched’ ketika Regular Trading Hours sahaja.

The Night Owl Trader Working late into the night, a man is seen from behind as he analyzes market trends and exchange information in his home office.

Kesimpulan

Perbezaan ini memberikan kelebihan dan kekurangan untuk kita sebagai pedagang saham khususnya. Ini menjadi satu kelebihan bagi mereka yang sibuk pada waktu siang untuk boleh memberi perhatian untuk berdagang pada waktu malam.

Ia juga memberi kelebihan untuk ‘pedagang tegar’. Pagi berdagang di pasaran Bursa Malaysia, malam pula di pasaran US. Namun, agak sukar bagi kita kerana pada waktu malam, kebiasaannya kita gunakan untuk berehat.

Jadi, pembahagian masa yang efektif diperlukan untuk berdagang mengikut waktu dagangan pasaran US. Yang penting, untuk melabur di mana-mana sekalipun, kita mesti kena mempunyai ilmu. Lain padang lain belalang.

Nak tahu lebih lanjut tentang pasaran global? Baca
Tutorial Cara Guna Aplikasi Mplus Global
.

Dah jadi client tapi masih belum masuk dalam group client? Jom masuk
disini
.


Wang Helikopter: Selamat atau tidak?

Hari ini saya berminat untuk kongsikan ilmu baru berkaitan wang Helikopter.

Wang helikopter ialah suatu kaedah baru yang difikirkan oleh sesetengah pihak untuk dijadikan sebagai langkah jalan keluar ekonomi negara untuk Malaysia menghadapi kemelesetan ekonomi dunia.

Keberkesanan sistem ini sudah pasti akan dipersoalkan oleh pelbagai pihak.

Jadi adakah sistem Wang Helikopter ini selamat untuk digunakan bagi membangunkan semula ekonomi yang kini sedang meleset akibat penularan Covid-19.

Bank Negara Malaysia (BNM) sebagai bank pusat Malaysia bertanggungjawab dalam perlaksanaan pencetakan wang.

Kedudukan BNM yang kini berada di bawah Parlimen dan telah dikeluarkan kedudukannya dari bawah Kementerian Kewangan Malaysia dapat menjamin keberkesanan perananya.

Tetapi sebelum itu kita perlu tahu apa itu wang.

Wang

Kredit Gambar: Freepik

Wang merupakan sejenis alat pertukaran yang mempunyai harga dan nilai dan diakui sah.

Sebenarnya 97% wang dalam ekonomi diterbitkan dalam bentuk nombor dalam akaun bank dan bakinya 3% adalah wang dalam bentuk kertas dan siling di Bank Negara Malaysia (BNM).

Kesan ketidakstabilan ekonomi kini ketika Covid-19 telah mencetuskan idea beberapa pihak untuk BNM melaksanakan sistem wang helikopter.

Hal ini disebabkan oleh keperluan kerajaan yang memerlukan wang untuk melakukan perbelanjaan mengurus dan membangun bagi pemberian insentif kepada rakyat yang telah menerima kesan akibat penularan Covid-19.

Ditambah pula kadar pengangguran Malaysia yang meningkat sehingga 4.8% pada Disember 2020  berbanding bulan yang sama tahun 2019 iaitu 3.3% (DOSM, 2020).

Hasil Kerajaan

Secara amnya, perolehan hasil kerajaan Malaysia kini adalah dari kutipan hasil cukai dan aktiviti terbitan bon oleh pihak kerajaan.

Kredit Gambar: Sinar Harian

Sebagai contoh, Kumpulan Wang Simpanan Pekerja (KWSP) merupakan salah satu institusi di Malaysia yang banyak memegang terbitan bon.

Jadi sekiranya pihak kerajaan ingin mendapatkan perolehan hasil bagi dijadikan sebagai aset untuk melakukan pembiayaan perbelanjaan kerajaan.

Pihak kerajaan boleh membeli terbitan bon dari KWSP untuk dicairkan sebagai perolehan hasil kerajaan ketika kemesetan ekonomi.

Idea untuk melakukan pencetakan wang oleh Bank Negara Malaysia (BNM) sebagai idea reformasi ini perlu diteliti oleh pihak kerajaan sekiranya ingin dijalankan.

OPR

Hal ini demikian kerana kadar polisi monetari atau OPR Malaysia kini 1.75 adalah rendah untuk menggalakkan orang ramai  melakukan pinjaman dengan pihak bank kerana kos pinjaman adalah rendah ketika ekonomi meleset.

Ini sekaligus dapat menyedarkan orang ramai untuk tidak melakukan simpanan dan tabungan ketika keadaan ekonomi sedang meleset.

Ini merupakan matlamat ahli ekonomi dan pihak kerajaan untuk menggalakan aktiviti jual beli atau meningkatkan sebarang transaksi oleh orang ramai bagi membantu meningkatkan wang dalam edaran pasaran.

Sekaligus langkah ini dapat membantu ekonomi negara untuk keluar dari kemelestan ekonomi dan dalam usaha membangunkan semula ekonomi.

Ketahanan ekonomi bagi mendepani kemesesatan ekonomi adalah sangat penting. Perancangan yang teliti perlu dikaji oleh pihak penyelidik dasar di institusi pengajian tinggi dan usaha penelitian pihak kerajaan dalam merancang dasar ekonomi dalam jangka masa pendek dan jangka masa panjang.

Permintaan dan Penawaran Ekonomi

Kredit Gambar: Freepik

Ilmu asas dalam teori ekonomi. Dasar fiskal dan monetari adalah merupakan teori disebelah permintaan yang menunjukkan perancangan dasar dalam jangka masa pendek.

Namun begitu, kerajaan boleh melakukan langkah reformasi untuk menggunakan teori ekonomi di sebelah penawaran.

Sebagai contoh dengan membantu dan memberi insentif kepada Industri Kecil dan Sederhana (IKS) dalam pemberian bantuan dan insentif bagi mendepani cabaran ekonomi semasa penularan Covid-19.

Kesimpulan

Oleh itu, idea pencetakan wang ataupun Wang Helikopter perlu dinilai semula untuk perlaksanaannya oleh BNM.

Hal ini kerana kerajaan pada ketika kemelesetan ekonomi kini akibat Covid-19 masih boleh mempelbagaikan hasil kutipan cukai.

Contohnya seperti cukai warisan dan cukai terhadap keuntungan perlaburan saham dapat diperkenalkan. Idea ini juga perlu dinilai oleh pihak kerajaan dan pakar ekonomi.

Selain itu, perolehan hasil dari terbitan bon untuk dicairkan bagi melakukan belanjawan kerajaan masih dapat membantu perolehan hasil kerajaan. Justeru idea untuk melaksanakan Wang Helikopter adalah tidak selamat.

Anda boleh baca artikel tentang
OPR kekal 1.75
 untuk mengetahui maklumat secara lebih lanjut.

Anda Newbies dalam Saham?

Nak belajar tentang saham? Nak tahu lebih lanjut?

Tapi tak tahu nak mula dari mana?

Jangan risau download
ebook PERCUMA
 daripada
Mahersaham
 sekarang juga!

Dan klik sini untuk buka
akaun CDS dengan Mahersaham
.


WFH- Sektor Awam dan Industri di bawah MITI terlibat!

WFH- Hanya mempengaruhi sektor awam dan industri di bawah MITI

Jika sebelum ini saya ada menceritakan mengenai
beberapa isu semasa yang perlu anda tahu
 sepanjang situasi COVID-19. Kali ini, di artikel ini saya akan menceritakan mengenai isu semasa yang sedang hangat diperkatakan! Iaitu mengenai
work from home

Pasti ramai dalam kalangan kita yang menjadi panik apabila mendapat arahan untuk
work from home
 kan?

Perkara ini pasti akan memberi kesan kepada setiap individu dan tidak lain tidak bukan pasti akan memberi kesan kepada ekonomi negara.

Baru-baru ini keluar kenyataan dari Menteri yang mengatakan bahawa pesanan
work from home
 hanya mempengaruhi sektor awam dan industri di bawah MITI.

Kredit Gambar: The Edge Market

Menurut Menteri Kanan (Kluster Keselamatan) Datuk Seri Ismail Sabri Yaakob:

“Arahan kerja dari rumah (WFH), yang akan dikuatkuasakan mulai 22 Oktober di kawasan di bawah Perintah Kawalan Pergerakan Bersyarat (CMCO)”

“Ia hanya akan berlaku untuk sektor awam dan industri di bawah Kementerian Perdagangan Antarabangsa dan Industri (MITI)”

Dalam sidang media tersebut, Ismail menjelaskan bahawa penjawat awam dalam perkhidmatan penting tidak terlibat dengan arahan ini. Pekerja di sektor informal juga dikecualikan.

Sektor Yang Tidak Perlu
Work From Home

Terdapat beberapa sektor yang dibenarkan beroperasi secara
normal
sesuai dengan SOP yang telah ditetapkan di bawah CMCO dan tidak perlu
work from home
. Antara sektor tersebut ialah:

i) Pekerja yang bekerja di kedai runcit

ii) Kedai runcit dan pasar raya

iii) Sektor perladangan & pertanian

iv) Restoran kedai makan

Selain daripada itu, a
nggota polis, angkatan bersenjata, pekerja syarikat pengangkutan awam, pemandu teksi, perkhidmatan e-hailing dan penghantaran juga dapat beroperasi seperti biasa.

Dalam pada itu, MITI telah mengumumkan garis panduan untuk pengurus dan penyelia di kawasan CMCO.

Dikatakan sehingga 10% pekerja di jawatan ini akan dibenarkan bekerja di pejabat, dari pukul 10 pagi hingga 2 petang, tiga hari seminggu.

Kementerian juga menetapkan bahawa mereka harus terlibat dalam bidang perakaunan, kewangan, pentadbiran, undang-undang, perancangan, teknologi maklumat dan komunikasi.

WFH-
 Swab Test

Kredit Gambar: Goggle

Anda pernah melalui ujian swab?

Tujuan ujian ini dibuat untuk mengesan sama ada individu tersebut
positive
 atau
negative
 COVID-19

Ujian swab sangat disarankan untuk pekerja tempatan supaya jangkitan dapat dikesan lebih awal untuk mengelakkan munculnya kelompok baru di tempat kerja.

Berkata Menteri
Datuk Seri Ismail Sabri Yaakob lagi:

“Mereka yang perlu berada di pejabat tetapi tinggal di zon merah, serta orang asing yang bekerja sebagai pengawal keselamatan dan pekerja binaan di kawasan CMCO, perlu mengambil ujian Swab untuk COVID-19”

Kesimpulan

Kesimpulannya, tidak semua sektor ditutup 100% atau perlu WFH. Hanya sektor dan industri yang di bawah MITI sahaja perlu mematuhi arahan ini.

Manakala, untuk sektor yang penting seperti keselamatan atau perkhidamatan awam dibenarkan beroperasi seperti biasa.

Rakyat Malaysia tidak perlu panik dengan situasi ini dan boleh terus menjalani kehidupan seharian secara
normal.

_________________________________________________________________________________________

Korang dah follow/like/join media sosial Mahersaham???

Follow sekarang untuk mengetahui informasi terkini mengenai pasaran saham
Bursa Malaysia

Website

Facebook

Twitter

Instagram

Youtube

Telegram


Bursa Malaysia Ditutup Tinggi : Window Dressing Pertengahan Tahun?

Apa itu Window Dressing?

Menurut
Investopedia
 :

“Window Dressing” adalah strategi yang digunakan oleh ‘mutual fund’

dan pengurus portfolio lain pada akhir tahun atau suku tahun untuk meningkatkan penampilan prestasi dana sebelum menyampaikannya kepada pelanggan atau pemegang saham.

Untuk
window dressing
, pengurus dana menjual saham yang sedang rugi besar dan membeli saham yang naik tinggi berhampiran akhir suku tahun. Sekuriti ini kemudian dilaporkan sebagai sebahagian daripada pegangan dana.

Mengapa Window Dressing?

Seperti yang sudah kita sebutkan di atas, ini bertujuan untuk memberikan kesan yang seakan-akan ‘baik’ pada prestasi portfolio.

Dalam keadaan di atas, kemungkinan ‘mutual fund’ atau ‘unit trust’ itu membeli saham syarikat A hanya dua minggu sebelum prestasi dilaporkan namun dalam laporan mereka menampilkan kenaikan saham syarikat A dalam masa setahun.

Ini seolah-olah menunjukkan fund tersebut sememangnya bagus kerana berjaya memilih saham syarikat A untuk menjadi sebahagian daripada portfolio.

Apa kaitan dengan Bursa Malaysia?

Window dressing untuk Bursa pula agak berbeza sedikit.

Indeks tidak mudah untuk memilih saham yang naik dan menjadikan saham tersebut sebahagian daripada indeks.

Jadi apa yang boleh dibuat?

Menaikkan saham-saham tertentu yang memang adalah sebahagian daripada indeks.

Dengan itu, indeks boleh naik secara keseluruhannya.

Sebagai contoh,

gambar di atas diambil dari software Shareinvestor Station. Jika anda berminat,boleh
dapatkan di sini dengan harga diskaun
.

Pada awal tahun, indeks bermula dengan 1783 mata. Paling rendah sehingga hari Jumaat yang lepas adalah 1658 mata. Jadi sebelum penghujung bulan 6 (prestasi setengah tahun), indeks dinaikkan supaya nampak 32 mata lebih elok berbanding nilai paling rendah (1690 – 1658 = 32)

Betul Ke Ni…. Nampak Tak Signifikan Pun

Memang nampak tak signifikan pun bagi saya.

Di sini pentingnya para pelabur menggunakan ‘common sense’ mereka.

Perkara paling penting kepada para pelabur adalah, bagaimana menggunakan maklumat ini untuk buat profit dalam pasaran saham?

Antara perkara yang memerlukan kajian lanjut adalah : (tidak mengikut turutan)

Berapa kerap window dressing ini berlaku? Untuk hujung tahun dan pertengahan tahun?

Berapa banyak mata boleh naik dalam masa satu hari window dressing?

Dapatkah kita mengesan awal saham-saham yang bakal naik pada hari window dressing?

Adakah window dressing ini sesuatu yang signifikan dan dapat memberikan suatu trading plan yang reliable?

Saham-saham Yang Dikatakan Menyebabkan Indeks naik pada 29 Jun

Dalam berita mereka mengatakan bahawa kenaikan indeks – penyumbang terbesar adalah saham Maybank dan Tenaga.

Gambar di atas diambil daripada Platform Trading M+ (Malacca Securities). Jika anda belum memiliki akaun CDS dengan M+ yang menawarkan brokerage yang sangat MURAH berbanding broker-broker lain, boleh
lawati link ini
.

Dari gambar di atas kita boleh nampak senarai saham dalam indeks FBMKLCI (tak lengkap), di mana saya menyusunnya mengikut peratusan kenaikan.

Kita boleh nampak, saham yang perform pada hari Jumaat adalah KLCC, TENAGA, HARTA, PMETAL, DIGI dan MAXIS.

Manakala saham yang lain naik biasa-biasa sahaja. Maybank mungkin juga masih penyumbang terbesar kenaikan indeks disebabkan indeks kita dikira berdasarkan market capitalisation weightage (topik di lain waktu).

Masa Untuk Melihat Chart

TENAGA

Fuh!

Banyaknya chart, banyaknya tulisan …. banyaknya signal dan simbol yang tak difahami!

Chart adalah instrumen paling penting untuk pengamal Technical Analysis.

Seperti mana ilmu atau silibus yang lain, ianya memerlukan masa, dedikasi dan pengalaman untuk mahir dalam sesuatu perkara.

Anda disarankan
klik link ini
 untuk belajar macam-macam perkara berkaitan
technical analysis
.

Tafsiran Chart

Dari kesemua chart di atas, ada dua kaunter yang menarik perhatian saya iaitu KLCC dan TENAGA.

Hal ini adalah disebabkan candlestick yang tidak seperti hari-hari yang biasa, dan kita boleh perhatikan juga peningkatan volume yang signifikan.

Hal ini menunjukkan ada sesuatu yang memotivasikan ‘large fund’ untuk masuk ke dalam kaunter-kaunter tersebut.

Kita akan meneruskan lagi kajian ini… sebab saya pun dah mengantuk.

Kajian Lanjut

‘catalyst’ atau sebab kenapa saham KLCC dan TENAGA naik banyak

Berminat untuk mengetahui lebih lanjut berkaitan pelaburan saham di Bursa Malaysia?

Download Ebook Saham PERCUMA

Nak jual beli saham tetapi belum ada akaun CDS?

Apa lagi, jom
daftar akaun CDS
 bersama Mahersaham dan anda boleh
join
 kelas khas untuk klien Mahersaham.


Cara Withdraw Duit dari Mplus Global

Setelah melakukan transaksi beli dan jual saham, selagi kita tak withdraw duit tersebut, maka kita takkan boleh gunakan duit pelaburan untuk kegunaan harian. Jadi saya akan tunjukkan cara-cara nak withdraw duit dari Mplus Global.

1. Login Mplus

Pastikan anda sudah mendaftar akaun global sebelum anda download aplikasi Mplus Global. Daftar di
akaunglobal.com

2. Withdraw

Tekan ikon ‘trade’ dan kemudian ikon ‘withdraw’.

3. Masukkan Amaun

Masukkan amaun yang ingin dikeluarkan. Jika ingin keluarkan semua duit dalam akaun anda, boleh pilih ‘all’.

Caj RM1 akan dikenakan sekiranya amaun yang dikeluarkan tidak melebihi RM100.

4. Semak

Proses withdrawal akan mengambil masa beberapa hari. Untuk menyemak kembali permohonan withdraw yang telah dilakukan, tekan ‘Records’.

Kesimpulan

Pengeluaran wang daripada pasaran saham adalah satu proses yang sangat mudah. Akan tetapi sekiranya seseorang itu tidak memahami prosesnya, ia akan menjadi penghalang untuk masyarakat melabur di pasaran saham global khususnya. Jadi saya tunjukkan kepada anda cara untuk withdraw duit dari Mplus Global

Nak buka akaun untuk melabur di pasaran global? Daftar di
Daftar Akaun Saham Luar Negara
.

Dah jadi client tapi masih belum masuk dalam group client? Jom masuk
disini
.


Teori Kitaran Pasaran Wyckoff : 4 Jenis Fasa dalam Wyckoff Theory

Bila bercerita mengenai Teori Wyckoff ini, kita akan sentiasa dengar istilah “smart money”,  “acumulation”, “distribution”, “mark up”, dan “mark down”.

Ini adalah fasa-fasa yang sentiasa berlaku jika mengikuti teori ini. Teori ini di perkenalkan oleh Richard D. Wyckoff, antara orang terawal menggunakan pendekatan teknikal dalam analisa pergerakan harga saham.

Meskipun teori ini sudah lama wujud ianya masih terpakai sehingga kini dan mejadi panduan pelabur dan pedagang hebat.

Gambar rajah menunjukkan teori Wyckoff secara ilustratif. Banyak teknik yang boleh digunakan untuk entry dari gambar rajah.

Salah satunya adalah beli setelah harga bergerak mejauhi paras rintangan
(Buy on breakout)
.

Fasa “accumulation” (pengumpulan)

Smart Money (SM) telah mengenal pasti harga telah rendah/ murah dan mula mengumpul  saham dalam kuantiti yang banyak.

Biasanya harga saham akan berada dalam keadaaan “sideways” (mendatar) dan  fasa ini mengambil masa yang lama, boleh sampai bertahun – tahun.

Fasa “Mark up
 “

Ketika ini saham yang dikumpul oleh SM telah mula bergerak naik setelah melepasi tahap rintangan sesuatu harga.

Semasa fasa ini SM akan biarkan pasaran naik secara neutral.

Fasa Distribution

Pada Fasa ini SM akan mendapati harga sudah pada harga kemuncak dan mula melepaskan pegangan mereka.

Momentum kenaikan harga akan berkurangan/menghilang disebakan aktiviti pelepasan saham oleh mereka.

Biasanya pembeli yang lewat masuk akan tersangkut disini.

Fasa Mark down

Setelah SM melepaskan semua pegangan saham mereka, harga saham akan mula turun disebabkan tiada lagi minat mebeli saham pada skala besar.

SM akan menunggu untuk harga jatuh pada harga yg mereka anggap rendah untuk kumpul semula. Adalah diingatkan proses pengumpulan akan mengambil masa jangka panjang.

Bila menggunakan teori ini, indikator bar volume sangat penting bagi mengesahkan pergerakan harga kerana ia berkait rapat dengan “demand” dan “supply”.

Anomali pergerakan harga dibandingkan dengan volume sangat penting bagi mengetahui arah pergerakan harga saham.

Teori Wyckoff ini kami kupaskan lebih jelas dan lengkap  dalam video Volume Price Analysis untuk premium.

KESIMPULAN

Dengan memahami teori Wyckoff dan fasa-fasa nya, para pelabur dan pedagang akan lebih memahami pergerakan harga dan dapat merancang plan trading yang berkesan.

Pergerakan harga saham ada naik dan turun, para pelabur mestilah bersedia untuk perubahan dalam pergerakan harga sama ada untuk ambil untung atau cutloss.

Setakat ini dulu, jumpa di artikel seterusnya.

Berminat untuk mengetahui lebih lanjut berkaitan pelaburan saham di Bursa Malaysia?

Download Ebook Saham PERCUMA

Nak jual beli saham tetapi belum ada akaun CDS?

Apa lagi, jom
daftar akaun CDS
 bersama Mahersaham dan anda boleh
join
 kelas khas untuk klien Mahersaham.

Korang dah follow/like/join media sosial Mahersaham??? Follow sekarang untuk mengetahui informasi terkini mengenai pasaran saham

Website

Facebook

Twitter

Instagram

Youtube

Telegram


Zakat Saham Kena Bayar Ke?

Apa Itu Zakat?

Zakat merupakan kata terbitan dari kalimah (زَكَى ).

Ia bermaksud suci, termasuklah bersih, berkat, berkembang, dan baik kepada harta zakat, pembayar zakat, dan penerima zakat.

Zakat adalah mengeluarkan harta tertentu
 dengan kadar tertentu mengikut syarat-syarat tertentu untuk diagihkan kepada golongan tertentu.

Jenis Zakat

1.Zakat Pendapatan

2.Zakat Perniagaan

3.Zakat Simpanan

4.Zakat Emas

5.Zakat Saham

Apa Itu Zakat Saham?

Perkataan ‘
Saham
’ berasal daripada perkataan Arab yang bermaksud bahagian yang dimiliki.

Seperti yang diketahui,
saham
 adalah wang yang dilaburkan dalam sesebuah syarikat atau perniagaan.

Contohnya saham dalam syarikat yang tersenarai di Bursa Malaysia. Prestasi sesebuah perniagaan biasanya boleh diukur melalui dividen yang diagihkan atau nilai saham tersebut di pasaran saham.

Dalil Wajib Zakat Saham

Dalil dan Hujah mengeluarkan zakat adalah seperti berikut:

‘Wahai orang-orang yang beriman! Belanjakan (zakat) sebahagian hasil usaha kamu yang baik-baik, dan sebahagian dari apa yang kami keluarkan dari bumi untuk kamu’

(Surah Al-Baqarah: Ayat 267)

Syarat Wajib Zakat Saham

1. Islam – diwajibkan kepada pemilik Muslim sahaja

2. Milik Sempurna – mempunyai kuasa menjual dan memperoleh manfaat daripada portfolio saham atau pelaburan.

3. Cukup Nisab – Nisab portfolio pelaburan ialah nilaian yang sama dengan atau 85 gram emas (20 mithqal). Apabila nilai portfolio pelaburan bersamaan atau melebihi nisab maka ianya diwajibkan zakat.

Untuk tahu kadar nisab ini ditentukan oleh purata harga 85 gram emas pada setiap tahun seperti berikut:

Sumber:
zakat.com.my

4. Cukup Haul – Haul bagi saham dan pelaburan lain hendaklah genap tempoh satu tahun pemilikan portfolio pelaburan.

5. Halal – Saham yang diterbitkan untuk operasi perniagaan adalah halal dan tiada unsur gharar, riba’, arak atau judi.

Cara Pengiraan Zakat Saham

Pemilik saham boleh mengasingkan pengiraan kepada dua kumpulan iaitu

1. saham yang masih dimiliki
melebihi setahun
 dan

2. saham-saham yang dijual beli untuk tempoh
kurang daripada setahun
.

Nilai zakat yang diwajibkan adalah sebanyak 2.5% daripada nilai pelaburan.

Contoh 1: Saham yang dijual beli kurang dari tempoh setahun

Contoh 2: Saham yang disimpan melebihi setahun

Sumber:
zakat.com.my

Zakat Saham bagi Saham Tidak Patuh Shariah

Bagi saham yang tidak shariah terkecuali daripada zakat saham.

Tetapi tertakluk kepada wang modal asal sahaja. Namun sebagai muslim anda di nasihatkan supaya membuka
akaun Islamik
 supaya terhindar dari memiliki saham yang Tidak Shariah.

Keuntungan daripada saham tidak shariah tidak diwajibkan zakat. Sebaliknya ia boleh diberikan kepada Baitulmal atau badan-badan kebajikan.

Saham-Saham Yang Tidak Disenaraikan (Saham Koperasi)

Saham jenis ini adalah saham yang tidak disenaraikan di Bursa Saham atau saham dalam koperasi.

Ia kebiasaannya tidak mudah ditunaikan. Zakat hendaklah dikeluarkan ke atas jumlah dividen yang diterima.

Saham Bagi Syarikat Yang Telah Mengeluarkan Zakat Perniagaan

Zakat tidak perlu dibayar atas saham dan dividen saham sekiranya sesebuah syarikat tersebut telah pun mengeluarkan zakat perniagaan bagi pihak pemegang-pemegang sahamnya.

Namun sekiranya syarikat tidak mengeluarkan zakat perniagaannya, maka individu yang memiliki saham syarikat tersebut
WAJIB
 membayar zakat secara persendirian.

Kesimpulan

Sebagai
Muslim kita di wajibkan menunaikan zakat
 kerana dengan mengeluarkan
zakat dapat membersihkan jiwa dan mensucikan harta kita.

Selain itu, melalui zakat juga harta akan lebih berkat InsyaAllah.

Sekiranya anda masih keliru dengan pengiraan zakat saham, boleh rujuk pada pusat zakat yang berdekatan dengan kawasan tempat tinggal anda atau layari portal zakat negeri masing-masing.

Nak jual beli saham tetapi belum ada akaun CDS?

Apa lagi, jom
daftar akaun CDS
 bersama
Mahersaham
 dan anda boleh
join
 kelas khas untuk klien Mahersaham.